wannaphong/clean_thaiwikipedia huggingface dataset:
# ออตอเปน
ออตอเปน  เป็นเมืองในเทศมณฑลอิลฟอฟ มุนเตเนีย ประเทศโรมาเนีย มีอาณาเขตติดต่อกับบูคาเรสต์ทางเหนือ และตั้งอยู่บนถนนเส้น DN1 เชื่อมต่อเข้ากับบูคาเรสต์และปลอเยชต์ ประชากรอยู่ที่ 21,750 คน คิดเป็นชาวชาติพันธุ์โรมาเนีย 99.0% และมีหมู่บ้านหนึ่งแห่งในปกครอง คือ ออเดออีเล (Odăile)

ท่าอากาศยานนานาชาติอ็องรี กออันเดอ ซึ่งเป็นท่าอากาศยานให้บริการนครบูคาเรสต์ ตั้งอยู่ในออตอเปน ท่าอากาศยานนี้ยังเป็นสำนักงานใหญ่ของสายการบินประจำชาติ ตารอม"Participation Announcement To The Tender Procedure For Public Procurement – Information Technology Services." TAROM. 12 June 2008. Retrieved on 28 February 2010. "The headquarters of S.C. Compania Nationala de Transporturi Aeriene Romane TAROM S.A., placed in Otopeni, Calea Bucurestilor 224F, Ilfov County, Romania (Henri Coanda International Airport-Bucharest, International Departures Terminal, 2nd Floor)."  นอกจากนี้ในเมืองยังเป็นที่ตั้งของสำนักงานใหญ่ของซีรีอักแอร์"Terms and Conditions " (Direct English link) Țiriac Air. Retrieved on 11 December 2011. "[...]SC Ion Tiriac Air SRL, headquartered in Romania, Otopeni, Ilfov, 224G Bucurestilor Str, PO BOX 21-17,[...]" – Romanian: "[...]Calea Bucureștilor nr. 224G, Otopeni, jud. Ilfov,[...]"

ประวัติศาสตร์

ปรากฏหลักฐานการตั้งรกรากย้อนไปได้ถึงสมัยยุคโลหะ ในระหว่างการขุดค้นปี 1966 เพื่อขยับขยายท่าอากาศยานอ็องรี กออันเดอ นักโบราณคดี มากาเร็ต กอนซัตันตีนิว จากพิพิธภัณฑ์ประวัติศาสตร์แห่งชาติในบูคาเรสต์ ระบุชิ้นส่วนวัตถุเครื่องปั้นดินเผาโบราณและวัตถุอื่นว่ามาจากสมัยยุคโลหะ รวมถึงยังพบหลักฐานของการตั้งรกรากจากสมัยศตวรรษที่ 10

ในปลายศตวรรษที่ 19 ออตอเปนเป็นส่วนหนึ่งของเทศมณฑลดึมบอวิตซา และประกอบด้วยสองหมู่บ้าน คือออตอเปนบน และออตอเปนล่าง ประชากรรวม 851 คน มีโรงเรียนขนาด 29 คน และโบสถ์สองหลัง อยู่ในหมู่บ้านละหลัง

ท่าอากาศยานในออตอเปนนั้นสร้างขึ้นเพื่อใช้งานสำหรับการบินพลเรือนและการฝึกบินของกองทัพ ในสมัยสงครามโลกครั้งที่สองได้ถูกนำมาใช้เป็นฐานทัพอากาศของลุฟท์วัฟเฟอ

ออตอเปนแปรสภาพมาเป็นนครในสมัยของรัฐบาลนีกอไล เชาเชสกู ภายใต้การจัดระบบ ในสมัยนี้ยังมีการสร้างอาคารอะพาร์ตเมนต์สูงสี่ชั้นแทนที่บ้านเก่าDarrick Danta, "Ceaușescu's Bucharest", Geographical Review 83, no. 2 (1993)

รัฐบาลท้องถิ่น
นายกเทศบาล (ปี 2020 คือ Constantin Silviu Gheorghe จากพรรคเสรีนิยมแห่งชาติ สภาท้องถิ่นของออตอเปนประกอบด้วย 17 ที่นั่ง ซึ่งเพิ่มขึ้นในปี 2008 จากเดิม 15 ที่นั่ง โดยทั่วไปถือว่าออตอเปนเป็นฐานที่มั่นของพรรคเสรีนิยมแห่งชาติมาหลายสมัย

     พรรค ที่นั่งในปี 2004 ที่นั่งในปี 2008 ปัจจุบัน    พรรคเสรีนิยมแห่งชาติ 11 13                                           พรรคประชาธิปไตย 2 2                                พรรคประชาธิปไตยสังคมนิยม 2 2                            

บุคคลที่มีชื่อเสียง
 ลูกีอัน กร็อยตอรู (เกิดปี 1957) นักเศรษฐศาสตร์
 มีฮาอี ดอเบรสกู (เกิดปี 1992) นักฟุตบอล
 โยอานา ตูดอรัน (เกิดปี 1948) นักพาย
# ท่าอากาศยานนานาชาติอ็องรี กออันเดอ บูคาเรสต์
ท่าอากาศยานนานาชาติอ็องรี กออันเดอ บูคาเรสต์ (, Bucharest Henri Coandă International Airport)  เป็นท่าอากาศยานนานาชาติที่มีการใช้งานมากที่สุดในประเทศโรมาเนีย ตั้งอยู่ในออตอเปน ห่างออกไป  ทางเหนือของใจกลางนครบูคาเรสต์ ปัจจุบันเป็นหนึ่งในสองท่าอากาศยานที่ให้บริการเมืองหลวงของโรมาเนีย โดยอีกท่าอากาศยานคือ ท่าอากาศยานเอาเรล วไลกู ท่าอากาศยานมีขนาดพื้นที่ 605 เฮ็กตาร์ (1,495 เอเคอร์) ประกอบด้วยรันเวย์คู่ขนานสองรันเวย์ ความยาวเท่ากันที่ 3,500 เมตร

ท่าอากาศยานตั้งชื่อตามผู้ริดริ่มด้านการบินชาวโรมาเนีย อ็องรี กออันเดอ ผู้สร้างอากาศยานโกอันเดอ-1919 และผู้ค้นพบปรากฏการณ์กออันเดอในทางวิทยาของไหล ขื่อนี้เริ่มต้นใช้ในปี 2004 แทนที่ชื่อเดิม ท่าอากาศยานนานาชาติบูคาเรสต์ ออตอเปน (Romanian: Aeroportul Internațional București Otopeni; Bucharest Otopeni International Airport) ปัจจุบันท่าอากาศยานเป็นสำนักงานใหญ่ของ TAROM สายการบินประจำชาติของโรมาเนีย"TAROM S.A. – Identification Data และเป็นฐานการบินของสายการบินทุนต่ำ เช่น อานีมาวิงส์, ไรอันแอร์ และ วิซแอร์ ท่าอากาศยานอยู่ภายใต้การบริหารงานของบรรษัทแห่งชาติ Compania Națională Aeroporturi București S.A."Contact ." Henri Coandă International Airport. Retrieved on 1 December 2011. "The National Company "Bucharest Airports" S.A. Calea Bucurestilor nr. 224 E Otopeni, Ilfov County Postal code 075150 Romania" – Address in Romanian : "Compania Națională "Aeroporturi București" S.A. Calea Bucureștilor nr. 224 E Otopeni, județul Ilfov Cod postal 075150 România"

สถิติ
ผู้โดยสาร
ในปี 2018 จำนวนผู้โดยสารใช้บริการอยู่ที่ 13,824,830 คน เพิ่มขึ้น 7.95% จากปี 2017 ถือเป็น 63.3% ของผู้โดยสารทั้งหมดที่ผ่านทุกท่าอากาศยานในโรมาเนีย

+ การใช้งานรายปีปีผู้โดยสาร (รวม)เปลี่ยนแปลงผู้โดยสาร (สายการบินในประเทศ)อากาศยานที่ผ่านเข้าออกคาร์โก (ตัน)20052,972,799--49,59316,88720063,497,938 17.6%-55,05618,08920074,937,683 41.1%410,91667,37217,42320085,063,555 2.5%497,20869,91622,46420094,480,765 11.5%496,39169,69221,58520104,916,964 9.7%-71,481-20115,049,443 2.7%---20127,120,024 41%-98,60026,49320137,643,467 7.3%-86,73028,43220148,316,705 8.8%-91,78829,19320159,282,884 11.6%502,92897,21831,421201610,982,967 18.3%872,915108,28534,125201712,804,191 16.6%1,289,596116,71837,415201813,824,830 7.95%-122,966-201914,697,239 6.34%---20204,456,577 59.68%20216,914,610 55.2%202212,610,247 82.37%-102,134-202314,630,715 16.11%-111,820-

เที่ยวบินที่บ่อยที่สุด
+ เที่ยวบินในประเทศที่มีบ่อยที่สุด ที่ ท่าอากาศยาน  ผู้โดยสาร 2016  ผู้โดยสาร 2017  ผู้โดยสาร 2018  สายการบิน1 กลุฌ289,665 493,956 489,757  TAROM, HiSky2 ตีมีชออารา219,070 356,684 410,140  TAROM, HiSky3 ยัช285,085 297,879 286,728  TAROM Sources:Eurostat, INSSE

เหตุการณ์และอุบัติเหตุ
วันที่ 9 กุมภาพันธ์ 1989 TAROM Tupolev TU-154 เที่ยวบินทดสอบ เกิดเครื่องยนต์ล้มเหลวเนื่องจากนักบินเปิดแฟล็ปเร็วเกินไป เครื่องบินร่วงในสนามบิน เป็นผลให้ทั้ง 5 คนบนอากาศยานเสียชีวิต
วันที่ 31 มีนาคม 1995 TAROM เที่ยวบิน 371 อากาศยานแอร์บัส A310-324 ทะเบียน YR-LCC เกิด asymmetric thrust ขณะกำลังไต่ระดับ หนึ่งในนักบินไม่สามารถควบคุมอากาศยานได้ ก่อนจะโหม่งลงที่บาลอเตชต์ สองนาทีหลังขึ้นบิน เสียชีวิตทั้ง 60 คนบนอากาศยาน
วันที่ 30 ธันวาคม 2007 TAROM อากาศยานโบอิง 737-300 (YR-BGC "Constanța") เที่ยวบิน 3107 ชนกับรถยนต์บนรันเวย์ขณะบินออกไปยังชาร์เมลเชค รันเวย์เสียหายอย่างหนัก
# โฮซีเออร์
แอนดรูว์ จอห์น โฮซีเออร์-เบิร์น (เกิดเมื่อวันที่ 17 มีนาคม ค.ศ. 1990) เป็นที่รู้จักในนาม โฮซีเออร์ (Hozier;  ) เป็นนักดนตรี นักร้อง และนักแต่งเพลงชาวไอริช ดนตรีของเขาส่วนใหญ่ได้รับแรงบันดาลใจมาจากดนตรีโฟล์ก โซล และบลูส์ โดยมักใช้ประเด็นทางศาสนาและวรรณกรรม และนำเสนอจุดยืนทางการเมืองหรือความยุติธรรมทางสังคม

ซิงเกิลเปิดตัวของเขา "Take Me to Church" (2013) เป็นเพลงฮิตทางวิทยุแนวร็อกในสหรัฐ  ขึ้นถึงอันดับสองบนบิลบอร์ดฮอต 100 และได้รับการรับรองแผ่นเสียงทองคำขาวหลายรางวัลในหลายประเทศ อัลบั้มเปิดตัวในสตูดิโอที่ใช้ชื่อเดียวกับเขา (2014) ได้รับการรับรองระดับ 6×แผ่นเสียงทองคำขาวในไอร์แลนด์ และระดับแผ่นเสียงทองคำขาวหลายรางวัลในอีกหลายประเทศ อีพีที่ชื่อ Nina Cried Power (2018) ซึ่งมีเพลงไตเติ้ลเป็นซิงเกิล ขึ้นถึงอันดับหนึ่งบนชาร์ตบิลบอร์ดอะเดาต์ออลเทอร์นาทิฟซองส์ อัลบั้มที่สองของเขา Wasteland, Baby! (2019) เปิดตัวที่อันดับหนึ่งในไอริชอัลบัมส์ชาร์ตและบิลบอร์ด 200 และได้รับการรับรองเป็นอัลบั้มทองคำในสหรัฐ ในช่วงปลายปี 2022 ฮูซิเออร์ได้ร่วมงานกับแบร์ แม็กเครรี ในเพลง "Blood Upon the Snow" ซึ่งเป็นเพลงประกอบวิดีโอเกม God of War: Ragnarök อัลบั้มที่สามของเขา Unreal Unearth (2023) วางจำหน่ายโดยรูบีเวิกส์เรเคิดส์ และเปิดตัวที่อันดับหนึ่งในชาร์ตของไอร์แลนด์และสหราชอาณาจักร  ในปี 2024 เขาได้เปิดตัวอีพี Unheard ซึ่งมีซิงเกิลแรกที่ขึ้นถึงอันดับหนึ่งในไอร์แลนด์ สหรัฐอเมริกา และสหราชอาณาจักรอย่าง "Too Sweet"
# ท่าอากาศยานนานาชาติกลุฌ
ท่าอากาศยานนานาชาติ "อัฟรัม อียันกู" กลุฌ   เป็นท่าอากาศยานที่ให้บริการนครกลุฌ-นาปอกา ในประเทศโรมาเนีย ชื่อเดิมคือ ท่าอากาศยานซอเมเชน (Someșeni) ตั้งอยู่ในเขตซอเมเชน ห่างไป  ทางตะวันออกของใจกลางนครกลุฌ ภายในเขตพื้นที่นครกลุฌ-นาปอกา ชื่อของท่าอากาศยานในปัจจุบันนั้นตั้งตามนักปฏิวัติ อัฟรัม อียันกู

ท่าอากาศยานกลุฌมีผู้โดยสารมากที่สุดอันดับสองของประเทศ รองจากอ็องรี กออันเดอ บูคาเรสต์ ด้วยจำนวนผู้โดยสาร 3.24 ล้านคนในปี 2023
# การลงประชามติว่าด้วยสมาชิกภาพสหภาพยุโรปของมอลโดวา พ.ศ. 2567
มีการจัดประชามติระดับประเทศขึ้นในประเทศมอลโดวาในวันที่ 20 ตุลาคม 2024 ว่าด้วยการแก้ไขรัฐธรรมนูญมอลโดวาเพื่อรวมความประสงค์ของพลเมืองมอลโดวาที่จะเข้าร่วมเป็นสมาชิกของสหภาพยุโรป เพื่อป้องกันรัฐบาลในอนาคตจากการแปรจุดยืนของประเทศไปจากท่าทีที่สนับสนุนสหภาพยุโรป การลงประชามตินี้มีขึ้นในวันเดียวกันกับการเลือกตั้งประธานาธิบดีปี 2024

ประธานาธิบดีคนปัจจุบัน มายา ซันดู รณรงค์สนับสนุนฝ่าย "เห็นด้วย" กับการลงประชามตินี้ จำนวนผู้ลงคะแนนอยู่ที่ 33.33% ซึ่งพอดีสำหรับขั้นต่ำในการลงประชามติที่จะถือว่าคะแนนมีผล มีการสำรวจพบรายงานการฉ้อโกงรับเงินเพื่อสนับสนุนการลงคะแนน "ไม่เห็นด้วย" ในโค้งสุดท้ายจนทำให้ผลคะแนนสุดท้ายออกมาใกล้กันกว่าที่เป็นที่คาดการณ์ไว้ เจ้าหน้าที่ทางการของมอลโดวาระบุพบการแทรกแซงขนานใหญ่จากรัสเซีย ซึ่งรวมถึงการให้เงินแลกกับการลงคะแนนเสียง 300,000 เสียงในข้าง "ไม่" ฝั่งสหภาพยุโรปได้ออกมาแสดงความยินดีกับผลคะแนนและประณามการกระทำ "การรบกวนชั่วร้ายจากรัสเซียอย่างที่ไม่เคยมีมาก่อน" 

ผู้สนับสนุนประชามติเชื่อว่าการนำพามอลโดวาเข้าสู่สหภาพยุโรปจะช่วยปรับปรุงพัฒนาสภาวะทางเศรษฐกิจของประเทศ ในขณะที่ฝั่งคัดค้านเชื่อว่าการเข้าร่วมสหภาพยุโรปจะทำร้ายสถานะความเป็นกลางของมอลโดวาตามที่รัฐธรรมนูญบัญญัติไว้ และอาจผลักดันไปสู่การรวมชาติกับโรมาเนีย
# การีซารามาน
การีซารามาน (, การีสารามาน) หรือเรียกโดยย่อว่า ซารามาน  เป็นอาหารประเภทแกงชนิดหนึ่งของประเทศกัมพูชา มีลักษณะเป็นแกงเข้ากะทิ ปรากฏในสำรับเครื่องเสวยของเจ้านายกัมพูชา และยังเป็นอาหารที่คล้ายคลึงกับแกงมัสมั่น ซึ่งเป็นแกงชนิดหนึ่งในอาหารไทย

 ประวัติ 
ที่มาของอาหารชนิดนี้ยังไม่เป็นที่ชัดเจน พึงสังเกตได้ว่าเดิมแกงซารามานจะใช้เนื้อวัวเป็นหลัก จึงสันนิษฐานว่าจุดเริ่มต้นของอาหารชนิดนี้คงจากชุมชนชาวจามมุสลิมเป็นสำคัญ ทั้งนี้ในภาษาเขมร คำว่า "จาม" นั้น ถูกใช้เรียกชาวมุสลิมแบบรวม ๆ ซึ่งอาจหมายถึงชาวชวา มลายู และจาม ทำให้ที่มาของอาหารยังคงคลุมเครือ บางแหล่งข้อมูลระบุว่าอาหารชนิดนี้ได้มาจากชาวชวา ในตำราอาหารของสมเด็จพระราชกนิษฐา นโรดม รัศมีโสภณ เจ้านายฝ่ายในของเขมร ระบุชื่ออาหารไว้ว่า ซ็อมลอ-ซรมัน-ชเวีย (, สมฺลสรหฺมันชวา) โดยแกงซารามานนั้นมีความคล้ายคลึงกับเรินดังในสำรับอาหารชวา เพราะเรินดังมีน้ำแกงอยู่มากและมีรสชาติอ่อนเผ็ดตรงกับลักษณะของแกงซารามาน

 ส่วนประกอบ 
การีซารามานเป็นแกงที่มีรสชาติเข้มข้นและมีองค์ประกอบซับซ้อนมากที่สุดในบรรดาแกงของสำรับอาหารเขมร เพราะมีการเข้าเครื่องเทศอย่างหลากหลาย ได้แก่ โป๊ยกั้ก เมล็ดยี่หร่า กานพลู เมล็ดผักชี รากผักชี อบเชย กระวาน ตะไคร้ พริกแห้ง ข่า มะกรูด หอมแดง และกระเทียม ส่วนใหญ่ใช้เนื้อวัวเป็นส่วนประกอบหลัก และใส่กะทิให้น้ำแกงเข้มข้น แต่งรสชาติด้วยน้ำมะขามเปียก โรยหน้าด้วยมะพร้าวคั่ว และถั่วลิสงคั่ว
# สมาคมเชฟโลก
สมาคมเชฟโลก (ชื่อย่อ: WACS) เป็นเครือข่ายสมาคมเชฟระดับโลก ก่อตั้งขึ้นครั้งแรกในเดือนตุลาคม 1928 ที่มหาวิทยาลัยซอร์บอนน์ ในกรุงปารีส ประเทศฝรั่งเศส ในการประชุมครั้งแรกมีผู้แทนจำนวน 65 คนจาก 17 ประเทศ เป็นตัวแทนจากสมาคมเชฟระดับประเทศและระดับนานาชาติ 36 แห่ง และ โอกุสต์ แอ็สกอฟีเย ได้รับเลือกให้เป็นประธานกิตติมศักดิ์คนแรกของสมาคมเชฟโลก ปัจจุบันสมาคมเชฟโลกมีสมาชิกเป็นสมาคมเชฟระดับชาติอย่างเป็นทางการจำนวน 72 ประเทศทั่วโลก มีประเพณีที่เป็นเอกลักษณ์คือการประชุมสมาคมฯ ทุก ๆ 2 ปี โดยจัดขึ้นในกว่า 20 เมืองทั่วโลก

สมาคมเชฟโลกบริหารงานโดยองค์กรปกครองที่มาจากการเลือกตั้ง ซึ่งประกอบด้วย ประธานสมาคมเชฟโลก รองประธาน เหรัญญิก เลขาธิการ และทูตประธานกิตติมศักดิ์ รวมถึงคณะกรรมการผู้อำนวยการระดับทวีปที่ดูแลภูมิภาคต่าง ๆ จากทวีปเอเชีย ทวีปยุโรป ทวีปแอฟริกา แปซิฟิก และทวีปอเมริกา และมีคณะกรรมการเฉพาะกิจดูแลจัดการกิจกรรมที่เกี่ยวข้องกับการแข่งขันทำอาหารทั้งหมด
# เอเอ็มที คอฟฟี
เอเอ็มที คอฟฟี  ได้รับการก่อตั้งใน ค.ศ. 1993 โดยอาลิสแตร์ แมกแคลลัม-ทอปปิน รวมถึงพี่ชายสองคนของเขาคือแองกัส และแอลลัน ซึ่งเป็นเป็นเครือร้านกาแฟที่ตั้งอยู่ในสนามบิน, โรงพยาบาล และสถานีรถไฟ[1]

เอเอ็มที คอฟฟี เป็นบริษัทกาแฟประจำชาติแห่งแรกในสหราชอาณาจักรที่ใช้ถ้วยและฝาปิดที่ทำจากวัสดุย่อยสลายได้ทางชีวภาพ 100 เปอร์เซ็นต์, กาแฟที่ผ่านมาตรฐานการค้าที่เป็นธรรม 100 เปอร์เซ็นต์ และนมออร์แกนิก 100 เปอร์เซ็นต์ นอกจากนี้ ยังเป็นบริษัทแรกที่ได้รับการรับรองแฟร์แทกซ์มาร์ก[2] ตลอดจนในเดือนมีนาคม ค.ศ. 2011 นิตยสารเอธิเคิลคันซูเมอร์ได้ยกย่องให้เอเอ็มที คอฟฟี เป็นเครือกาแฟที่มีจริยธรรมมากที่สุด[3]

ครั้นในเดือนพฤศจิกายน ค.ศ. 2022 ได้มีการประกาศว่าบริษัทเอสเอสพี กรุป ซื้อกิจการเอเอ็มที คอฟฟี ออกจากการบริหาร

 ตำแหน่งที่ตั้ง 
เอเอ็มที คอฟฟี มีร้านกาแฟมากกว่า 50 แห่งทั่วสหราชอาณาจักร และเกาะไอร์แลนด์
# 144,000
144,000 เป็นจำนวนธรรมชาติ มีความสำคัญในศาสนาคริสต์และศาสนาอิสลาม

 ศาสนา 
 ศาสนาคริสต์ 
thumb|right|144,000 คนกับแตร 	ภาพพิมพ์แกะไม้ในปี ค.ศ. 1860 โดย Julius Schnorr von Karolsfeld
 หนังสือวิวรณ์ 
จำนวน 144,000 ปรากฏ 3 ครั้งในหนังสือวิวรณ์:
 วิวรณ์ 7:3–8:

 วิวรณ์ 14:1:

 วิวรณ์ 14:3–5:

 ศาสนาอิสลาม 
กล่าวกันว่าเลข 144,000 เป็นจำนวนผู้ติดตาม (เศาะฮาบะฮ์) ของมุฮัมมัด แม้ว่าจะมีการระบุตัวเลขอื่นด้วย และยังเป็นจำนวนนบีทั้งหมดที่มีอยู่Wherry, Elwood Morris & Sale, George. A Comprehensive Commentary on the Qurán แม้ว่ามีรายงานว่ามีจำนวน 124,000 หรือ 244,000 ท่านด้วย ไม่มีใครรู้จำนวนนบีหรือเศาะฮาบะฮ์แบบละเอียด โดยนบีที่กล่าวถึงด้วยชื่อในอัลกุรอานมีประมาณ 30 ท่าน
# เรือดำน้ำญี่ปุ่น อิ-58
เรือดำน้ำญี่ปุ่น อิ-58 สามารถหมายถึง
 เรือดำน้ำญี่ปุ่น อิ-58 (ค.ศ. 1925)
 เรือดำน้ำญี่ปุ่น อิ-58 (ค.ศ. 1943)

อิ-58
อิ-58
# ท่าอากาศยานนานาชาติทรายัน วูยา ตีมีชออารา
ท่าอากาศยานนานาชาติ "ทรายัน วูยา" ตีมีชออารา  เป็นท่าอากาศยานนานาชาติที่ให้บริการนครตีมีชออารา ประเทศโรมาเนีย ในภูมิภาคทางประวัติศาสตร์บานัต ชื่อของท่าอากาศยานนั้นตั้งตามทรายัน วูยา ผู้ริเริ่มด้านการบินในโรมาเนียและชาวตีมิช ท่าอากาศยานนี้มีการใช้บริการมากที่สุดอันดับสี่ของประเทศ และเป็นศูนย์กลางสำคัญสำหรับการขนส่งทางอากาศในภูมิภาคเวสต์ของโรมาเนียกับเขตยูโรดานูย-ครีช-มูเรช-ทีซา

ท่าอากาศยานตีมีชออาคาเป็นหนึ่งในสี่ท่าอากาศยานในประเทศที่มีรันเวย์ยาวกว่า 3 กิโลเมตร โดยอีกสามที่ได้แก่อ็องรี กออันเดอ บูคาเรสต์, เอาเริล วลาอีกู บูคาเรสต์ และมีฮาอิล คอเกิลนีเกอานู กอนซตันซา ท่าอากาศยานเป็นฐานการบินหนึ่งของวิซแอร์และตารอม รวมถึงใช้งานเป็นท่าอากาศยานสำรองสำหรับนีกอลา เตสลา เบลเกรด (BEG) ในประเทศเซอร์เบีย, อ็องรี กออันเดอ บูคาเรสต์ (OTP) ในประเทศโรมาเนีย และ เฟเรงซ์ ลีสท์ บูดาเปสต์ (BUD) ในประเทศฮังการี

 ชื่อ 
เมื่อเริ่มก่อตั้ว ท่าอากาศยานใช้ชื่อว่า ท่าอากาศยานคอมมูนตีมีชออารา (Timișoara Communal Airport) ต่อมาในสมัยคอมมิวนิสต์เปลี่ยนชื่อเป็น ท่าอากาศยานกียาร์มาตา (Giarmata Airport) ตามชื่อหมู่บ้านที่อยู่ติดกัน และชื่อปัจจุบันตามนักบินรุ่นบุกเบิกชาวตีมิช ทรายัน วูยา ในวันที่ 6 กุมภาพันธ์ 2003

 สายการบินและจุดหมายปลายทาง 
รายการต่อไปนี้ประกอบด้วยสายการบินและจุดหมายปลายทางจากท่าอากาศยานตีมีชออารา ทรายัน วูยา:

 สถิติ 
ในปี 2016 ท่าอากาศยานรับอากาศยานเฉลี่ย 40–45 ครั้ง และผู้โดยสาร 3,200 คน ต่อวัน เพิ่มขึ้นจากปี 2005 ที่ 15–20 เที่ยวบิน และผู้โดยสาร 1,500 คน ต่อวัน จุดหมายปลายทางสำคัญได้แก่บูคาเรสต์, ลอนดอน, มิวนิก, มิลาน และ บรัสเซิลส์

แม้ว่ายอดเที่ยวบินจะลดลงอย่างมากหลังสายการบินคาร์พาแทร์ล้มละลายลง กระนั้นตั้งแต่ปี 2015 ยอดการใช้งานของท่าอากาศยานกลับมาฟื้นตัวอีกครั้งเมื่อวิซแอร์ตัดสินใจตั้งฐานการบินใหม่อีกแห่งที่ตีมีชออาราและเปิดเที่ยวบินใหม่รวมหกเที่ยวบินจากท่าอากาศยานนี้ ในภาพรวม ท่าอากาศยานตีมีชออาราต้อนรับผู้โดยสารรวม 15.1% ขิงผู้โดยสารทังหมดในทุกท่าอากาศยานของโรมาเนีย และ 32.8% ของคาร์โกทั้งหมด และ 13.2% ของเที่ยวบินทั้งหมดของโรมาเนีย
# งูทับสมิงคลา
งูทับสมิงคลา หรือ งูทับทางน้ำเงิน (อังกฤษ: Malayan krait, blue krait; ชื่อวิทยาศาสตร์: Bungarus candidus) เป็นงูที่มีพิษร้ายแรง งูทับทางชนิดนี้เป็นสมาชิกของสกุล Bungarus และอยู่ในวงศ์ Elapidae

 คำอธิบาย 
งูทับสมิงคลาอาจมีความยาวรวมประมาณ 108 เซนติเมตร (43 นิ้ว) มีหางยาวประมาณ 16 เซนติเมตร (6.3 นิ้ว)

ด้านหลังมีลวดลายแถบสีน้ำตาลเข้ม สีดำ หรือสีกรมท่า จำนวน 27–34 แถบบนลำตัวและหาง ซึ่งด้านข้างจะแคบและโค้งมน แถบไขว้อันแรกต่อเนื่องกับสีเข้มบริเวณหัว แถบขวางสีเข้มแต่ละแถบจะคั่นด้วยแถบสีเหลืองอมขาวกว้างซึ่งอาจมีจุดสีดำอยู่ และบริเวณท้องมีสีขาวที่มีความสม่ำเสมอ

ลักษณะปรากฏแบบที่แถบสีดำไม่มีแถบสีเหลืองอมขาว ยังสามารถพบได้ในบางส่วนของประชากรงูชนิดนี้ โดยมีรายงานว่าพบในชวาตะวันตกและชวากลาง

เกล็ดหลังเรียงเป็น 15 แถว โดยเกล็ดกลางสันหลังเป็นเกล็ดขนาดใหญ่ลักษณะเป็นรูปหกเหลี่ยม จำนวนเกล็ดท้องระหว่าง 195–237 เกล็ด แผ่นรูทวารเป็นแผ่นเดียว และเป็นแถบเกล็ดเดี่ยว มีจำนวน 37–56 แถบ

 การกระจายพันธุ์และถิ่นที่อยู่อาศัย 
พบในเอเชียตะวันออกเฉียงใต้ ตั้งแต่อินโดจีนตอนใต้จนถึงเกาะชวาและบาหลี ในประเทศอินโดนีเซีย

 พิษ 
ในหนู การฉีดพิษเข้าหลอดเลือดดำแบบ LD50 สำหรับพิษของงูสปีชีส์นี้คือ 0.1 มิลลิกรัม/กิโลกรัม โดยมีอัตราการเสียชีวิตอยู่ที่ 60–70% ในมนุษย์ที่ไม่ได้รับการรักษา ปริมาณพิษที่ฉีดเข้าไปเมื่อกัดคือ 5 มิลลิกรัม ในขณะที่ปริมาณพิษที่ทำให้ถึงแก่ชีวิตสำหรับมนุษย์ที่หนัก 75 กิโลกรัมคือ 1 มิลลิกรัม

 เชิงอรรถและรายการอ้างอิง 

 Das, Indraneil (2010). A Field Guide to the Reptiles of South-East Asia. New Holland Publishers. 

 เชิงอรรถ

 แหล่งข้อมูลอื่น 

 B. candidus at Thailand Snakes
# เซย์มายเนม
เซย์มายเนม (, มักเขียนตัวพิมพ์ใหญ่ทั้งหมดหรือ SMN) เป็นเกิร์ลกรุปเกาหลีใต้ ก่อตั้งโดยอินโคด ประกอบด้วยสมาชิกจำนวนเจ็ดคนคือ ฮิโตมิ, เมย์, คานี่, โซฮา, โดฮี, จุนฮวี และซึงจู พวกเธอเปิดตัวเมื่อวันที่ 16 ตุลาคม 2024 โดยมีการเล่นเอกซ์เทนเดดเพลย์ ครั้งแรก (อีพี) Say My Name ที่ใช้ชื่อเดียวกับวง  

 ชื่อ 
ชื่อวง "เซย์มายเนม" นั้นไม่ได้เป็นเพียงแค่ชื่อเรียกวงดนตรีเท่านั้น แต่ยังซ่อนความหมายอันลึกซึ้งที่บ่งบอกถึงเอกลักษณ์เฉพาะตัวที่หาไม่ได้จากวงอื่น ๆ อีกด้วย คำว่า "เซย์มายเนม" นั้นหมายถึงการเรียกขานชื่อตนเอง ซึ่งสื่อถึงความสำคัญของตัวตนของแต่ละบุคคลที่มักถูกมองข้ามไปในยามที่เราเผชิญกับความทุกข์หรือความเจ็บปวดในชีวิต นอกจากนั้นยังสื่อถึงความปรารถนาที่จะเป็นกลุ่มศิลปินที่ส่งมอบความหวังให้กับผู้ฟัง ผ่านการเติบโตและก้าวข้ามอุปสรรคไปด้วยกัน โดยไม่สูญเสียตัวตน

 ประวัติ 

 ก่อนเปิดตัว 
สมาชิกบางคนของวงเซย์มายเนมเคยมีประสบการณ์ในวงการบันเทิงมาก่อน เมย์เคยเข้าร่วมการแข่งขันเรียลลิตี้โชว์ระดับโลกชื่อ "The Debut: Dream Academy" และซึงจูเคยเข้าร่วมออดิชั่นในรายการ "มายทีนเนจเกิร์ล" ทางช่องเอ็มบีซีทีวี ก่อนจะมาเป็นสมาชิกวงเซย์มายเนม ฮิโตมิเคยเป็นสมาชิกวงเอเคบี48 และไอซ์วันมาแล้ว

เมื่อวันที่ 30 สิงหาคม 2024 ค่ายiNKODE Entertainment ได้ประกาศเปิดตัววงเกิร์ลกรุปวงแรกของค่ายนั่นคือวงเซย์มายเนมโดยมีคิม แจ-จุง หรือแจจุง อดีตสมาชิกวงทงบังชินกิและเจวายเจซึ่งเป็นเจ้าของค่ายเป็นโปรดิวเซอร์ โดยสมาชิกทั้งเจ็ดคนของวงได้รับการเปิดเผยพร้อมกันในวันเดียวกันในลำดับต่อไปนี้: โดฮี, คานี่, เมย์, จุนฮวี, โซฮา, ซึงจู และฮิโตมิ

 2024–ปัจจุบัน: EP เปิดตัวMy Name Is... 
เซย์มายเนม ได้เดบิวต์อย่างเป็นทางการเมื่อวันที่ 15 ตุลาคม 2024 โดยมีการจัดงานแสดงเปิดตัวแบบออฟไลน์ชื่อ Cat Night และถ่ายทอดสดการแสดงเปิดตัวออนไลน์ผ่าน SBS K-Pop Concert}} ทางวงได้เปิดตัวอัลบั้มมินิอัลบั้มชุดแรกในวันที่ 16 ตุลาคม โดยใช้ชื่ออัลบั้มตามชื่อวง และมีเพลง "WaveWay" เป็นเพลงไตเติ้ล 

กลุ่มได้ออกผลงานเพลงชุดที่สองMy Name Is...ในวันที่ 13 มีนาคม 2025 โดยมีเพลงไตเติ้ลคือ "Shalala"

 กิจกรรมอื่น ๆ 
เมื่อเปิดตัว เซย์มายเนม ได้รับเลือกให้เป็นนางแบบระดับโลกของแบรนด์ผลิตภัณฑ์ดูแลผิวที่เน้นวิตามินโดยเฉพาะอย่าง Tiam

 สมาชิก 
 ฮิโตมิ  – หัวหน้าวง
 เมย์ 
 คานี่ 
 โซฮา 
 โดฮี 
 จุนฮวี 
 ซึงจู 

 ผลงานเพลง 

 อีพี 
ชื่อรายละเอียดตำแหน่งชาร์ตสูงสุดยอดขายKOR
Peak chart positions on Circle Album Chart:

 Say My Name: Say My Name วางจำหน่าย: 16 ตุลาคม 2024
 สังกัด: iNKODE
 รูปแบบ: ซีดี, ดิจิทัลดาวน์โหลด, สตรีมมิง15 KOR: 47,811Cumulative Sales of Say My Name:

 
 
 
 
 
 My Name Is...วางจำหน่าย: 13 มีนาคม 2025
 สังกัด: iNKODE
 รูปแบบ: ซีดี, ดิจิทัลดาวน์โหลด, สตรีมมิง

 ซิงเกิล 
ชื่อปีตำแหน่งชาร์ตสูงสุดอัลบั้มKOR
Down.Peak chart positions on the Circle Download Chart:

 "WaveWay": "WaveWay"202439Say My Name"ShaLaLa"2025—My Name Is...

 ผลงานวิดีโอ 

 มิวสิกวิดีโอ 
ชื่อปีผู้กำกับ"WaveWay"2024Kim Ja Kyoung (Flexible Pictures)"Shalala"2025Park Hyungjun (Kiino.002)

 รางวัลและการเสนอชื่อ 
+ชื่อพิธีมอบรางวัล ปีที่นำเสนอ ประเภทรางวัล ผู้ได้รับการเสนอชื่อเข้าชิงรางวัล และผลการเสนอชื่อพิธีมอบปีประเภทเสนอชื่อ/ผลงานผลอ้างอิงฮันเทโอมิวสิกอะวอดส์2024Blooming Star – FemaleSay My Nameชนะ
# บากาฬาน
บากาฬาน  เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา โดยแบ่งออกเป็น 2 หมู่บ้านและมีประชากร 943 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 4 ที่ตกเป็นของสมาชิกพรรคประชาชนกัมพูชา ส่วนอีกที่นั่งตกเป็นของสมาชิกพรรคฟุนซินเปก การถ่ายโอนที่ดินเป็นปัญหาที่มีความรุนแรงระดับต่ำในบากาฬาน

หมู่บ้าน
 หมู่บ้าน  ประชากร(1998)  อัตราเพศ(ชาย/หญิง)(1998)  จำนวนครัวเรือน(1998)บากาฬาน  624  0.87  109กำปงจาม  319  1.1  58
# งูหมอก
งูหมอก (อังกฤษ: common mock viper; ชื่อวิทยาศาสตร์: Psammodynastes pulverulentus) เป็นงูชนิดหนึ่งที่มีถิ่นกำเนิดในทวีปเอเชีย

เป็นงูขนาดเล็ก (ความยาวรวมทั้งหมดประมาณ 65 เซนติเมตร (26 นิ้ว) ความยาวจะน้อยกว่าในเพศผู้) และงูหมอกจะขดตัวเพื่อป้องกันและโจมตีในลักษณะเหมือนงูแมวเซา เมื่อถูกคุกคาม แม้ว่ามันจะไม่เป็นอันตรายต่อมนุษย์ก็ตาม

 การกระจายพันธุ์ 
งูหมอกเป็นงูในประเทศบังกลาเทศ, ประเทศเมียนมาร์ (พม่า), ประเทศกัมพูชา, ประเทศจีน (มณฑลฝูเจี้ยน, มณฑลยูนนาน, เขตปกครองตนเองกว่างซีจ้วง, มณฑลกวางตุ้ง, มณฑลไหหลำ และฮ่องกง), อินเดียตะวันออกเฉียงเหนือ (รัฐอัสสัม, รัฐสิกขิม, ดาร์จีลิง; ชัลไปคูริ; รัฐเมฆาลัย และรัฐอรุณาจัลประเทศ), ประเทศภูฏาน, ประเทศอินโดนีเซีย (เกาะบาหลี, เกาะบังกา, เกาะบอร์เนียว, เกาะโฟลเร็ซ, เกาะชวา, เกาะกาลิมันตัน, เกาะโคโมโด, เกาะลมบก, หมู่เกาะเรียว, เกาะรินจา, เกาะซูลาเวซี, เกาะสุมาตรา, เกาะซุมบา, เกาะซุมบาวา ฯลฯ), ประเทศลาว, ประเทศมาเลเซีย (มาเลเซียตะวันตก และมาเลเซียตะวันออก, เกาะติโอมัน), ประเทศเนปาล, ประเทศฟิลิปปินส์ (เกาะบาลาบัจ, จังหวัดบาซีลัน, จังหวัดโบโฮล, โบนเกา, เกาะบูซวนกา, เกาะดีนากัต, เกาะโจโล, เกาะเลย์เต, เกาะลูซอน, เกาะมินดาเนา, เกาะเนโกรส, จังหวัดปาลาวัน, ปาไนย์, โปลิลโล และซามาร์) ประเทศไต้หวัน, ประเทศไทย (รวมถึงจังหวัดภูเก็ต) และประเทศเวียดนาม มีรายงานการพบจากประเทศสิงคโปร์

ชนิดย่อย Psammodynastes pulverulentus papenfussi เป็นสิ่งมีชีวิตเฉพาะถิ่นในไต้หวัน

 แกลเลอรี่ 

 เชิงอรรถและรายการอ้างอิง
# งูปล้องฉนวนธรรมดา
งูปล้องฉนวนธรรมดา หรือ งูปล้องฉนวนบ้าน (อังกฤษ: Malayan banded wolf snake; ชื่อวิทยาศาสตร์: Lycodon subcinctus) เป็นงูชนิดหนึ่งในวงศ์ Colubridae งูชนิดนี้มีลายแถบคล้ายกับงูทับทาง

งูชนิดนี้มีลำตัวเรียวยาว และยาวประมาณ 40-60 เซนติเมตร มีแถบสีขาวสลับกับสีดำ หรือสีดำอมเทา เมื่อโตขึ้นแถบสีขาวจะจางลงโดยเริ่มจากส่วนหางขึ้นมา ในสกุลของงูปล้องฉนวนจะเกล็ดที่มีลักษณะเท่า ๆ กัน 

 ที่อยู่ทางภูมิศาสตร์ 
งูชนิดนี้พบได้ในทวีปเอเชีย

 ชนิดย่อย 

 Lycodon subcinctus maculatus (Cope, 1895)
 Lycodon subcinctus subcinctus (Boie, 1827)

 เชิงอรรถและรายการอ้างอิง 

*

<noinclude>
# ท่าอากาศยานนานาชาติออราเดอา
ท่าอากาศยานนานาชาติออราเดอา  เป็นท่าอากาศยานนานาชาติที่ตั้งอยู่ในนครออราเดอา ประเทศโรมาเนีย โดยตั้งอยู่ห่างออกไป  ทางใต้ของใจกลางนครออราเดอา ใกล้กับพรมแดนประเทศฮังการี สนามบินเชื่อมต่อเข้ากับถนนสายยุโรป E60 และบนถนนสายทรานซิลวาเนียที่กำลังอยู่ในโครงการวางแผนก่อสร้าง ให้บริการนครออราเดอารวมถึงสถานที่ท่องเที่ยวอื่นในภูมิภาค เช่น เขตบ่อน้ำพุร้อนเบออีเลเฟลิกซ์ และ เขตอนุรักษ์ปาดิช

ท่าอากาศยานนี้เปิดใข้งานในปี 1938 และนับตั้งแต่การปรับสภาพครั้งใหญ่ในปี 2016 ท่าอากาศยานออราเดอามียอดผู้โดยสารเพิ่มสูงขึ้นในระดับที่มีศักยภาพสามารถแข่งขันกับท่าอากาศยานเดเบรเชนในฮังการีซึ่งตั้งอยู่ติดกัน
# ท่าอากาศยานนานาชาติยัช
ท่าอากาศยานนานาชาติยัช  เป็นท่าอากาศยานนานาชาติในนครยัช ประเทศโรมาเนีย โดยตั้งอยู่ห่างออกไป  ทางตะวันออกของใจกลางเมือง ท่าอากาศยานนี้เป็นหนึ่งในท่าอากาศยานที่เก่าแก่ที่สุดที่ได้รับการรับรองของโรมาเนีย และเป็นท่าอากาศยานสำคัญในภูมิภาคประวัติศาสตร์มอลดาเวีย ปัจจุบันเป็นท่าอากาศยานที่มีการใช้งานมากที่สุดอันดับสามของประเทศ ท่าอากาศยานตั้งอยู่ที่ความสูง  จากระดับน้ำทะเล และประกอบด้วยหนึ่งรันเวย์ที่วางตัวในแนวในทิศเหนือ-ใต้AD LRIA AIRAC AIP Sup  

ท่าอากาศยานเปิดใช้งานเพื่อการบินเชิงธุรกิจครั้งแรกในปี 1926 โดยมีเที่ยวบินปฐมฤกษ์คือเที่ยวบินบูคาเรสต์ – กาลัช – ยัช  –   
คีชีเนา ซึ่งให้บริการโดย Compagnie Franco-Roumaine de Navigation Aérienne หรือ CFRNA (ต่อมาในปี 1930 เปลี่ยนชื่อมาเป็น LARES, TARS ในปี 1945 และท้ายที่สุดคือ TAROM ในปี 1954)Airline companies in Romania (1918-1945)
# โอจุม (ฆุม)
โอจุม  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 8 หมู่บ้านและมีประชากร 3,090 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าการถ่ายโอนที่ดินเป็นปัญหาที่มีความรุนแรงระดับสูงในโอจุม

หมู่บ้าน
 หมู่บ้าน  อักษรเขมร ประชากร(1998)  จำนวนครัวเรือน(1998)  อัตราเพศ(ชาย/หญิง)(1998)  หมายเหตุโอจุม  អូរជុំ  733  112  1.12 ถารงชง  ថារ៉ងជង  542  95  0.95 ถารงสวาย  ថារ៉ងស្វាយ  417  67  0.96 ลอืนแกรน  ល្អឺនក្រែន  300  46  0.89 ลอืนชง  ល្អឺនជង  254  35  0.94 ตงเบลง  តងប្លេង  240  38  0.95 ตงกามาล  តងកាម៉ាល់  326  57  0.86 ลอืนกำมีส  ល្អឺនកាំមីស  278  43  0.96
# ท่าอากาศยานนานาชาติชเตฟัน เชล มาเร ซูชาวา
ท่าอากาศยานนานาชาติ "ชเตฟัน เชล มาเร" ซูชาวา  เป็นท่าอากาศยานที่ให้บริการนครซูชาวา ประเทศโรมาเนีย ตั้งอยู่ในซัลเชอา ห่างไป  ทางตะวันออกของใจกลางนครซูชาวา และ  จากเมืองบอตอชัน ชื่อของท่าอากาศยานตั้งตามชื่อภาษาโรมาเนียของชเตฟันมหาราช

อีกชื่อหนึ่งของท่าอากาศยานคือ ท่าอากาศยานซัลเชอา (Salcea Airport)Airports in Romania  at aircraft-charter-world.com เปิดให้บริการในปี 1962 โดยมีเที่ยวบินเชิงการค้าแรกเป็นเที่ยวบินของตารอมAbout Suceava Airport  ก่อนจะยุติให้บริการในปี 2001 เป็นการชั่วคราว และกลับมาอีกครั้งในปี 2004 ในระหว่างช่วงดังกล่าว มีเพียงแองเจิลแอร์ไลนส์ที่ให้บริการ ในปี 2005 มีการเปลี่ยนชื่อท่าอากาศยานเป็นชื่อปัจจุบันและเปิดให้บริการกับเที่ยวบินระหว่างประเทศ